
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 548 


11 Απριλίου 2000 


ΑΠΟΦΑΣΕΙ Σ 

Αριθ. 11140 

Έγκριση Κανονισμού της Ελληνικής Φιλάθλου Ομοσπον¬ 
δίας Επιτραπέζιας Αντισφαίρισης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Τηςπαρ. 1 του άρθρου 30του Ν. 2725/1999 (ΦΕΚ121 
Α) «Ερασιτεχνικός και επαγγελματικός αθλητισμός και 
άλλες διατάξεις». 

β) Του άρθρου 27 του Ν. 2081/1992 (ΦΕΚ 154 Α) με το 
οποίο προστέθηκε άρθρο 29Α στο Ν. 1558/1985 (ΦΕΚ 137 
Α'), όπως τροποποιήθηκε με το άρθρο 1 του ν.2469/1997 
(ΦΕΚ 38/Α') κατ’ εφαρμογή των οποίων βεβαιώνεται ότι 
από τις ρυθμίσεις του εγκρινόμενου, με την παρούσα 
απόφαση, κανονισμού δεν προκαλείται δαπάνη σε βάρος 
του κρατικού προϋπολογισμού. 

2. Την ΥΠΠΟ/ΓΝΟΣ/47968/9.10.1996 (ΦΕΚ937/Β') από¬ 
φαση του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού 
Ανδρέα Φούρα». 

3. Το με αριθ. πρωτ. 2954/23.11.1999 έγγραφο της Ελ¬ 
ληνικής Φιλάθλου Ομοσπονδίας Επιτραπέζιας Αντισφαί¬ 
ρισης, με το οποίο υποβλήθηκε ο κανονισμός που καταρ¬ 
τίστηκε σύμφωνα με τις διατάξεις της παρ. 1 του άρθρου 
30του Ν. 2725/1999 και ψηφίστηκε από το Διοικητικό Συμ¬ 
βούλιο αυτής, κατά τη συνεδρίαση της 13ης.10.1999. 

4. Ότι οι ρυθμίσεις του ανωτέρω κανονισμού είναι σύμ¬ 
φωνες με τις ισχύουσες διατάξεις, αποφασίζουμε: 

Εγκρίνουμε τον Κανονισμό οργάνωσης, διοίκησης, λει¬ 
τουργίας και ρύθμισης θεμάτων υπηρεσιακής κατάστα¬ 
σης του προσωπικού, που κατάρτισε και ψήφισε το Διοι¬ 
κητικό Συμβούλιο της Ελληνικής Φιλάθλου Ομοσπονδίας 
Επιτραπέζιας Αντισφαίρισης κατά τη συνεδρίαση της 
13ης.10.1999. 

Το κείμενο του εγκρινόμενου Κανονισμού προσαρτάται 
σε παράρτημα, που αποτελεί αναπόσπαστο μέρος της 
παρούσας απόφασης. 

Η παρούσα απόφαση και το παράρτημα της να δημοσι- 
ευθεί στην Εφημερίδα της Κυβερνήσεως. 

Αθήνα, 7 Απριλίου 2000 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ.ΦΟΥΡΑΣ 


ΚΑΝΟΝΙΣΜΟΣ 

ΟΡΓΑΝΩΣΗΣ ΔΙΟΙΚΗΤΙΚΩΝ ΥΠΗΡΕΣΙΩΝ - ΚΑΤΑΣΤΑΣΗΣ 
ΠΡΟΣΩΠΙΚΟΥ & ΣΥΝΑΦΩΝ ΘΕΜΑΤΩΝ 

ΚΕΦΑΛΑΙΟ Α' 

Διοικητική οργάνωση υπηρεσιών 

Άρθρο Ιο 

Οργάνωση 

Σε επίπεδο διοικητικών υπηρεσιών, και με σκοπό την 
αποτελεσματικότερη υποστήριξη του Διοικητικού Συμ¬ 
βουλίου και των οργάνων της ομοσπονδίας, η ομοσπον¬ 
δία διαθέτει προσωπικό το οποίο στελεχώνει τις οργανι¬ 
κές μονάδες όπως αυτές καθορίζονται στην συνέχεια του 
παρόντος τόσο σε κεντρικό όσο και σε περιφερειακό επί¬ 
πεδο. 

Άρθρο 2ο 

Διάρθρωση υπηρεσίας - όργανα 

1. Η κεντρική υπηρεσία της ομοσπονδίας αποτελείται 
από τις ακόλουθες οργανικές μονάδες: 

ι. Τη Διεύθυνση. 

π. Το Τμήμα Διοικητικής Μέριμνας 

πι. Το Τμήμα Αγωνιστικών Εκδηλώσεων 

ιν. Το Τ μήμα Οικονομικού 

ν. Το Τμήμα Προμηθειών και Διαχείρισης Υλικού 

νι. Το Τμήμα Υποστήριξης Εθνικών Ομάδων 

νπ. Το Τμήμα Τύπου και Δημοσίων Σχέσεων 

νιιι. Το Τμήμα Νομικής Υποστήριξης και Τεκμηρίωσης 

2. Η περιφερειακή υπηρεσία της ομοσπονδίας διαθέτει 
από μια οργανική μονάδα ανά Τοπική Επιτροπή που έχει 
κατ’ αναλογία τα καθήκοντα και τις αρμοδιότητες σε το¬ 
πικό επίπεδο των τμημάτων με στοιχεία II, III, IV, VI και VII, 
της προηγούμενης παραγράφου. 

3. Η ευθύνη για την εύρυθμη λειτουργία της κεντρικής 
υπηρεσίας της ομοσπονδίας ανήκει στο Γενικό Γραμμα¬ 
τέα του Διοικητικού Συμβουλίου ενώ η ευθύνη για την εύ¬ 
ρυθμη λειτουργία κάθε περιφερειακής οργανικής μονά¬ 
δας ανήκει στον Πρόεδρο της αντίστοιχης Τοπικής Επι¬ 
τροπής. 

4. Η ευθύνη για την υπηρεσιακή κατάσταση (προαγω¬ 
γές, μεταβολές, μισθοδοσία κλπ) του τακτικού και έκτα¬ 
κτου προσωπικού της ομοσπονδίας καθώς και του προ¬ 
σωπικού με σύμβαση ορισμένου χρόνου τόσο στην κε¬ 
ντρική όσο και στις περιφερειακές υπηρεσίες, ανήκει 
στον Γενικό Γραμματέα του Διοικητικού Συμβουλίου. 

Άρθρο 3ο 

Καθήκοντα - αρμοδιότητες υπηρεσιακών οργάνων 
Διευθυντής 

ι. Ο Διευθυντής των διοικητικών υπηρεσιών της ομο¬ 
σπονδίας έχει τα ακόλουθα καθήκοντα και αρμοδιότητες: 

ι. Συντονίζει, ελέγχει και κατευθύνει όλη την υπηρεσία 
της ομοσπονδίας, μεριμνώντας ταυτόχρονα για την εύ¬ 
ρυθμη λειτουργία όλων των τμημάτων της. 

ιι. Αναφέρεται απ’ ευθείας στον Γενικό Γραμματέα του 
Διοικητικού Συμβουλίου. 

πι. Μεριμνά και εποπτεύει για την έγκαιρη και σωστή 
υλοποίηση των αποφάσεων του Διοικητικού Συμβουλίου 
της ομοσπονδίας, σύμφωνα και με τις ειδικές οδηγίες του 
Γενικού Γ ραμματέα του Διοικητικού Συμβουλίου. 

ιν. Εισηγείται στο Διοικητικό Συμβούλιο, μετά από προη¬ 
γούμενη ενημέρωση του Γ ενικού Γ ραμματέα, για κάθε θέ¬ 
μα που αφορά στην βελτίωση της απόδοσης των διοικητι¬ 
κών υπηρεσιών της ομοσπονδίας. 

ν. Έχει σε πρώτο βαθμό τον πειθαρχικό έλεγχο του τα¬ 
κτικού προσωπικού της ομοσπονδίας. 

νι. Είναι αρμόδιος για κάθε θέμα που του αναθέτει αρ- 
μοδίως το Διοικητικό Συμβούλιο και ο Γενικός Γραμματέ- 
ας του. 

2. Ο Διευθυντής είναι αρμόδιος και για το χειρισμό θε¬ 
μάτων που δεν ανήκουν σε οποιοδήποτε τμήμα της ομο¬ 
σπονδίας. 

Άρθρο 4ο 

Αρμοδιότητες - καθήκοντα Τμήματος Διοικητικής 
Μέριμανας 

ι. Έχει την ευθύνη τήρησης του πρωτοκόλλου εισερχό¬ 
μενης και εξερχόμενης αλληλογραφίας της ομοσπον¬ 
δίας. 

2. Διεκπεραιώνειτηνπάσης φύσεως αλληλογραφία της 
ομοσπονδίας. 

3. Υποστηρίζει γραμματειακά τον Γενικό Γραμματέα 
του Διοικητικού Συμβουλίου. 

4. Διατηρεί τους ατομικούς υπηρεσιακούς φακέλους 
του προσωπικού και τους ενημερώνει σε κάθε μεταβολή 
τους. 

5. Διεκπεραιώνει τις πάσης φύσεως εξωτερικές εργα¬ 
σίες της ομοσπονδίας. 

6. Είναι υπεύθυνο για την καθαριότητα και την εν γένει 
καλή εικόνα των γραφείων της ομοσπονδίας. 

7. Εισηγείται στον Διευθυντή, και μη υφιστάμενου ή 
απουσιάζοντος αυτού στο Γ ενικό Γ ραμματέα του Διοικη¬ 
τικού Συμβουλίου, για κάθε θέμα της αρμοδιότητας του. 

8. Έχει την ευθύνη διεκπεραίωσης οποιοσδήποτε συ¬ 
ναφούς εργασίας ή καθήκοντος που του ανατίθεται από 
το Γ ενικό Γ ραμματέα ή τον Διευθυντή. 

Άρθρο 5ο 

Καθήκοντα - αρμοδιότητες Τ μήματος Αγωνιστικών 
Εκδηλώσεων 

ι. Αναφέρεται σε πρώτο βαθμό στο μέλος του Διοικητι¬ 
κού Συμβουλίου που έχει ορισθεί Πρόεδρος της Τεχνικής 
Επιτροπής του. 

2. Είναι υπεύθυνο για την διεκπεραίωση όλου του έργου 
της Τεχνικής Επιτροπής της ομοσπονδίας. 

3. Έχει την ευθύνη για την ομαλή διεξαγωγή όλων των 
αγωνιστικών εκδηλώσεων της ομοσπονδίας. 

4. Εισηγείται στον Π ρόεδρο της Τεχνικής Επιτροπής για 
κάθε θέμα της αρμοδιότητας του. 


5. Είναι υπεύθυνο για κάθε άλλο συναφές θέμα που του 
ανατίθεται από τον Πρόεδροτης Τεχνικής Επιτροπήςήτο 
Γ ενικό Γ ραμματέα του Διοικητικού Συμβουλίου. 

Άρθρο 6ο 

Καθήκοντα αρμοδιότητες Τμήματος Οικονομικού 

1. Αναφέρεται σε πρώτο βαθμό στον Ταμία του Διοικη¬ 
τικού Συμβουλίου. 

2. Είναι υπεύθυνο για την τήρηση των βιβλίων και στοι¬ 
χείων που ο ισχύων νόμος προβλέπει για τις αθλητικές 
ομοσπονδίες και γενικά για την εύρυθμη λειτουργία και 
οργάνωση του λογιστηρίου της ομοσπονδίας. 

3. Προετοιμάζει και εκτελεί όλες τις πληρωμές καιτις ει¬ 
σπράξεις της ομοσπονδίας σύμφωνα με τις εντολές του 
Ταμία. 

4. Είναι υπεύθυνο για την σύνταξη των μισθοδοτικών κα¬ 
ταστάσεων του τακτικού και έκτακτου προσωπικού της 
ομοσπονδίας. 

5. Είναι υπεύθυνο για τα πάσης φύσεως ασφαλιστικά 
θέματα του τακτικού και έκτακτου προσωπικού της ομο¬ 
σπονδίας. 

6. Συντάσσει τον ετήσιο οικονομικό απολογισμό και ισο¬ 
λογισμό της ομοσπονδίας. 

7. Συνεργάζεται με τον Ταμία, το Γενικό Γραμματέα, 
τους Προέδρους των διαφόρων επιτροπών και τα λοιπά 
τμήματα της ομοσπονδίας για την σύνταξη του ετήσιου 
προϋπολογισμού της ομοσπονδίας που υποβάλλεται 
προς έγκριση στο Διοικητικό Συμβούλιο, την Γενική Συνέ¬ 
λευση και τη Γ.Γ.Α.. 

8. Τηρεί με ακρίβεια τους λογαριασμούς της ομοσπον¬ 
δίας σύμφωνα μετά άρθρα του εγκεκριμένου προϋπολο¬ 
γισμού με τις ανάλογες πιστώσεις τους και ενημερώνειτα 
αρμόδια όργανα της ομοσπονδίας για την πορεία τους. 

9. Εισηγείται στον Ταμία και στο Γ ενικό Γ ραμματέα για 
κάθε θέμα της αρμοδιότητας του. 

10. Είναι υπεύθυνο για κάθε άλλο συναφές οικονομικό 
θέμα που θα του ανατίθεται από τον Ταμία ή το Γενικό 
Γ ραμματέα του Διοικητικού Συμβουλίου. 

Άρθρο 7ο 

Αρμοδιότητες - καθήκοντα Τμήματος Προμηθειών και 
Διαχείρισης Υλικού 

1. Αναφέρεται σε πρώτο βαθμό στον Έφορο Διαχείρι¬ 
σης Υλικού. 

2. Ευθύνεται για την κατάρτιση του ετήσιου προγράμ¬ 
ματος προμηθειών της ομοσπονδίας σύμφωνα μετά όσα 
ο νόμος ορίζει. 

3. Ευθύνεται και φροντίζει για την έγκαιρη και νομότυπη 
διενέργεια των διαφόρων διαγωνισμών προμήθειας υλι¬ 
κών και υπηρεσιών της ομοσπονδίας σύμφωνα με τα όσα 
προβλέπονται στον κανονισμό προμηθειώντης ομοσπον¬ 
δίας. 

4. Είναι υπεύθυνο για την σωστή και έγκαιρη σύνταξη 
των πάσης φύσεως προκηρύξεων και για την δημοσίευση 
τους έτσι όπως ο νόμος και ο κανονισμός της ομοσπον¬ 
δίας ορίζουν. 

5. Είναι υπεύθυνο για την παραλαβή του πάσης φύσεως 
υλικού της ομοσπονδίας, την σύνταξη των σχετικών πρω¬ 
τοκόλλων ποσοτικής και ποιοτικής παραλαβής του, για 
την φύλαξη και αποθήκευση του και την στην συνέχεια 
χρέωση του εκεί όπου απαιτείται. 

6. Καταρτίζει τις, πάσης φύσεως, συμβάσεις προμηθει- 

ών υλικού και υπηρεσιών που προέρχονται από τη διε¬ 
νέργεια δημόσιων διαγωνισμών ή πρόχειρων διαγωνι¬ 
σμών ή από απ’ ευθείας αναθέσεις σύμφωνα με τα όσα ο 
νόμος και ο οικείος κανονισμός προβλέπουν. 

7. Είναι υπεύθυνο για τηντήρηση των βιβλίων αποθήκης 
υλικού, διενέργειας διαγωνισμών, πρακτικών συνεδριά¬ 
σεων επιτροπών διενέργειας διαγωνισμών και κάθε άλ¬ 
λου στοιχείου που απαιτείται για την εύρυθμη λειτουργία 
και απόδοση της. 

8. Είναι υπεύθυνο για τον έλεγχο των δικαιολογητικών 
που υποβάλλουν οι προμηθευτές για την πληρωμή τους. 

9. Είναι υπεύθυνο για την φύλαξη και επιστροφή των, 
πάσης φύσεως, εγγυητικών επιστολών που κατατίθενται 
στην ομοσπονδία όπως και για την φύλαξη και επιστροφή, 
όπου απαιτείται, των δειγμάτων των προμηθευτών. 

10. Διενεργεί την ετήσια απογραφή της κινητής και ακί¬ 
νητης περιουσίας της ομοσπονδίας την οποία καταχωρεί 
στο σχετικό βιβλίο. 

11. Είναι υπεύθυνο για την καταστροφή κάθε άχρηστου 
υλικού σύμφωνα με τα όσα οι νόμοι ορίζουν. 

12. Εισηγείται στον Έφορο Διαχείρισης Υλικού, στον Δι¬ 
ευθυντή και στον Γενικό Γραμματέα για κάθε θέματης αρ¬ 
μοδιότητας του. 

13. Είναι υπεύθυνο για κάθε άλλο συναφές θέμα που 
του ανατίθεται από τον Έφορο Διαχείρισης Υλικού και το 
Γενικό Γ ραμματέα του Διοικητικού Συμβουλίου. 

Άρθρο 8ο 

Καθήκοντα - αρμοδιότητες Τμήματος Υποστήριξης 
Εθνικών Ομάδων 

1. Αναφέρεται σε πρώτο βαθμό στον έφορο των εθνικών 
ομάδων. 

2. Συντονίζει την εφαρμογή του προπονητικού και αγω¬ 
νιστικού προγράμματος των εθνικών ομάδων όλων των 
κατηγοριών στο εσωτερικό και στο εξωτερικό. 

3. Σχεδιάζει και εκτελεί το πρόγραμμα μετάβασης των 
εθνικών ομάδων στο εσωτερικό και εξωτερικό για αγώνες 
ή προπονήσεις. 

4. Διενεργεί όλη την απαραίτητη αλληλογραφία για την 
εκτέλεση των παραπάνω. 

5. Φροντίζει για την επίλυση των ιατρικών, στρατιωτι¬ 
κών, εργασιακών και προσωπικών προβλημάτων των με¬ 
λών των εθνικών ομάδων. 

6. Συντονίζει την δράση της επιτροπής προπονητώντης 
ομοσπονδίας. 

7. Σε συνεργασία με το Τμήμα Προμηθειών και Διαχεί¬ 
ρισης Υλικού φροντίζει για την επάρκεια του απαραίτητου 
στις Εθνικές Ομάδες πάσης φύσεως υλικού. 

8. Εισηγείται στον Έφορο των Εθνικών Ομάδων και 
στον Γενικό Γραμματέα του Διοικητικού Συμβουλίου για 
κάθε θέματης αρμοδιότητάςτου. 

9. Είναι υπεύθυνο για κάθε άλλο συναφές θέμα που του 
ανατίθεται από τον Έφορο των Εθνικών Ομάδων και τον 
Γενικό Γ ραμματέα του Διοικητικού Συμβουλίου. 

Άρθρο 9ο 

Καθήκοντα - αρμοδιότητες Τμήματος Τύπου και 
Δημοσίων Σχέσεων 

1. Αναφέρεται στο υπεύθυνο για τις Δημόσιες Σχέσεις 
μέλος του Δ.Σ. και στον Γενικό Γ ραμματέα του Δ.Σ.. 

2. Είναι υπεύθυνο για το σχεδίασμά και την υλοποίηση 
της επικοινωνιακής πολιτικής της ομοσπονδίας. 


3. Συντάσσει και στέλνει στα Μ.Μ.Ε. τα καθημερινά δελ¬ 
τία τύπου. 

4. Οργανώνει τις πάσης φύσεως έξω - αγωνιστικές εκ¬ 
δηλώσεις της ομοσπονδίας. 

5. Είναι υπεύθυνο για την σύνταξη, έκδοση και κυκλο¬ 
φορία των πάσης φύσεως πληροφοριακών και ενημερω¬ 
τικών εντύπων της ομοσπονδίας. 

6. Είναι υπεύθυνο για την σχεδίαση, κατασκευή και κυ¬ 
κλοφορία του πάσης φύσεως διαφημιστικού υλικού της 
ομοσπονδίας. 

7. Ευθύνεται και μεριμνά για την λειτουργία βιβλιοθή¬ 
κης, ταινιοθήκης και οποιουδήποτε άλλου είδους αρχειο¬ 
θήκης αθλητικού, επιστημονικού και γενικά μορφωτικού 
υλικού. 

8. Είναι αρμόδιο για τις σχέσεις της ομοσπονδίας με τον 
Τύπο και τα Μ.Μ.Ε.. 

9. Οργανώνει τις συνεντεύξεις Τύπου της ομοσπονδίας 
όπως και κάθε παρουσίαση που ήθελε αποφασισθεί να γίνει. 

10. Παρακολουθεί σε ημερήσια βάση τα δημοσιεύματα 
του Τύπου και ενημερώνει άμεσα και έγκαιρα τον Γενικό 
Γ ραμματέα γι’ αυτά που αφορούν την ομοσπονδία. 

11. Εισηγείται στον Γ ενικό Γ ραμματέα και στο αρμόδιο 
για τις Δημόσιες Σχέσεις μέλος του Διοικητικού Συμβου¬ 
λίου για κάθε θέματης αρμοδιότητάς του. 

12. Είναι υπεύθυνο για κάθε άλλο συναφές θέμα του 
αναθέτει ο Γ ενικός Γ ραμματέας. 

Άρθρο 10ο 

Καθήκοντα - αρμοδιότητες Τμήματος Νομικής 
υποστήριξης και τεκμηρίωσης 

1. Αναφέρεται στον Πρόεδρο και τον Γ ενικό Γ ραμματέα 
του Διοικητικού Συμβουλίου. 

2. Είναι αρμόδιο και υπεύθυνο για την υπεράσπιση των 
δικαιωμάτων και την περιφρούρηση των συμφερόντων 
της ομοσπονδίας. 

3. Γνωμοδοτείγια νομικά ζητήματα, παρέχει γενικές κα¬ 
τευθύνσεις και οδηγίες αντιμετώπισης των δικαστικών 
διαφορών και λοιπών ζητημάτων νομικής φύσης. 

4. Συμβουλεύει για την σύνταξη των διαφόρων συμβά¬ 
σεων που συνάπτει η ομοσπονδία καθώς και για τις δια¬ 
κηρύξεις των διαγωνισμών προμήθειας υλικών και υπη¬ 
ρεσιών. 

5. Ερμηνεύει και γνωμοδοτεί στο Διοικητικό Συμβούλιο 
για τις τυχόν ασάφειες και τα κενά που υπάρχουν στο κα¬ 
ταστατικό και στους κανονισμούς της ομοσπονδίας. 

6. Γνωμοδοτεί για κάθε θέμα που το Διοικητικό Συμβού¬ 
λιο ήθελε να του αναθέσει. 

7. Εισηγείται για κάθε θέματης αρμοδιότητάς του. 

Άρθρο 11ο 

Καθήκοντα - αρμοδιότητες περιφερειακών 
οργανικών μονάδων 

1. Οι περιφερειακές οργανικές μονάδες έχουν κατ’ ανα¬ 
λογία όλα τα καθήκοντα και τις αρμοδιότητες των οργα¬ 
νικών μονάδων της κεντρικής διοίκησης σε τοπικό επίπε¬ 
δο. 

2. Αναφέρονται κατά πρώτο λόγο στον Πρόεδρο της Το¬ 
πικής Επιτροπής και κατά δεύτερο λόγο στο αρμόδιο όρ¬ 
γανο του Διοικητικού Συμβουλίου στο οποίο αναφέρονται 
αντίστοιχα οι οργανικές μονάδες της κεντρικής υπηρε¬ 
σίας ανάλογα με το θέμα που χειρίζονται. 




6984 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Β' 

Προσωπικό 
Άρθρο 12ο 

Κατήγορός προσωπικού 

1. Το προσωπικό της ομοσπονδίας διακρίνεται σε τακτι¬ 
κό με σύμβαση αορίστου χρόνου, σε προσωπικό με σύμ¬ 
βαση ορισμένου χρόνου και σε έκτακτο. 

2. Στην κατηγορία του τακτικού προσωπικού ανήκει το 
προσωπικό που προσλαμβάνεται σε οργανικές θέσεις με 
σύμβαση αορίστου χρόνου, καθώς και όσοι έχουν προ- 
σληφθεί στην ομοσπονδία με σχέση εργασίας αορίστου 
χρόνου πριν από την 30.3.1998, για τους οποίους έχει 
εφαρμογή η Παράγραφος 3 του άρθρου 136 του Ν. 
2725/99. 

3. Στην κατηγορία του προσωπικού με σύμβαση ορι¬ 
σμένου χρόνου ανήκουν όσοι συνδέονται με την ομο¬ 
σπονδία με σχέση εργασίας ορισμένου χρόνου και έχουν 
ειδικότητες που προβλέπονται στην παράγραφο 3 του 
άρθρου 30 του Ν. 2725/99. 

4. Στην κατηγορία του έκτακτου προσωπικού ανήκει το 
προσωπικό το οποίο προσλαμβάνεται με σύμβαση ορι¬ 
σμένου χρόνου, χρονικής διάρκειας όχι μεγαλύτερης 
των έξι (6) μηνών, σε ετήσια βάση, για να καλύψει πρό¬ 
σκαιρες ή περιοδικές ή έκτακτες και κατεπείγουσες ανά¬ 
γκες της ομοσπονδίας, εφόσον δεν είναι δυνατό να αντι¬ 
μετωπιστούν από το λοιπό προσωπικό ή κατ’ άλλο οικο¬ 
νομικότερο τρόπο. Ο αριθμός του προσωπικού αυτού, οι 
ειδικότητες, τα απαιτούμενα προσόντα, οι ειδικές ανά¬ 
γκες που θα καλυφθούν και η χρονική διάρκεια των συμ¬ 
βάσεων ορίζονται με πλήρως αιτιολογημένη απόφαση 
του Διοικητικού Συμβουλίου. Ο αριθμός του έκτακτου 
προσωπικού δεν επιτρέπεται να υπερβαίνει το ένα πέ¬ 
μπτο (1/5) των οργανικών θέσεωντου τακτικού προσωπι¬ 
κού. 

Άρθρο 13ο 

Κατάταξη τακτικού προσωπικού σε κατηγορίες 

1. Οι θέσεις του τακτικού προσωπικού της ομοσπονδίας 
κατατάσσονται σης ακόλουθες κατηγορίες: 

ι. Κατηγορία θέσεων υποχρεωτικής εκπαίδευσης με χα¬ 
ρακτηριστικά στοιχεία Υ.Ε. 

ιι. Κατηγορία θέσεων δευτεροβάθμιας εκπαίδευσης με 
χαρακτηριστικά στοιχεία Δ.Ε. 

ιιι. Κατηγορία θέσεων τεχνικής εκπαίδευσης με χαρα¬ 
κτηριστικά στοιχεία Τ.Ε. 

ιν. Κατηγορία θέσεωνπανεπιστημιακής εκπαίδευσης με 
χαρακτηριστικά στοιχεία Π. Ε. 

2. Τα προσόντα διορισμού ή κατάταξης του ήδη υπηρε- 
τούντος, κατά την έναρξη της ισχύος του παρόντος κανο¬ 
νισμού, τακτικού προσωπικού στις οργανικές θέσεις, 
προβλέπονται στη συνέχεια του παρόντος. 

Άρθρο 14ο 

Οργανικές θέσεις τακτικού προσωπικού κατά κατηγορία 

1. Οι οργανικές θέσεις του τακτικού προσωπικού της 
ομοσπονδίας καθορίζονται σε δέκα πέντε (-15-) συνολικά 
σύμφωνα με τις προβλέψεις της παραγράφου 1 του άρ¬ 
θρου 30 του Ν. 2725/99. 

2. Σύμφωνα με τον πιο πάνω αριθμό οι θέσεις του τακτι¬ 
κού προσωπικού είναι οι ακόλουθες: 


ί. ΚΑΤΗΓΟΡΙΑ Π.Ε.: 

Κλάδος Διοικητικός-Οικονομικός: θέσεις τρεις (-3-). 
ϋ. ΚΑΤΗΓΟΡΙΑΤ.Ε.: 

Κλάδος Διοικητικός-Λογισπκός: θέσεις μία (-1-) 

Κλάδος Πληροφορικής: θέσεις μία (-1-). 

III. ΚΑΤΗΓΟΡΙΑΔ.Ε.: 

Κλάδος Διοικητικός - Λογιστικός: θέσεις επτά (-7-). 
ίν. ΚΑΤΗΓΟΡΙΑ Υ.Ε.: 

Κλάδος Προσωπικού Καθαριότητας: θέσεις μία (-1-) 
Κλάδος Κλητήρων - Επιμελητών: θέσεις μία (-1-) 
Κλάδος Οδηγών: θέσεις μία (-1-) 

3. Οι θέσεις των κατηγοριών Υ.Ε., Δ.Ε., Τ.Ε. και Π.Ε. κα¬ 
τατάσσονται σε τέσσερις συνολικά βαθμούς ως ακολού¬ 
θως: 

ί. Βαθμός Α 
Η. Βαθμός Β 
ίΙΙ. Βαθμός Γ 
ίν. Βαθμός Δ 

4. Οι θέσεις των κατηγοριών Π.Ε., Τ.Ε. και Δ.Ε. κατα¬ 
τάσσονται στους βαθμούς Γ, Β και Α από τους οποίους 
ανώτερος είναι ο Α και κατώτερος ο Γ. Για τον διορισμό σε 
θέση Π.Ε. ή Τ.Ε. απαιτείται πτυχίο ανώτατης πανεπιστη¬ 
μιακής ή ανώτερης τεχνολογικής εκπαίδευσης νομικής ή 
οικονομικής κατεύθυνσης αντίστοιχα και μόνο. 

5. Ειδικότερα οι θέσεις της κατηγορίας Δ.Ε. για τις οποί¬ 
ες τυπικό προσόν διορισμού ορίζεται ο απολυτήριος τίτ¬ 
λος τριταξίου Λυκείου ή εξαταξίου Γυμνασίου, κατατάσ¬ 
σονται στους βαθμούς Γ και Β. 

6. Οι θέσεις της κατηγορίας Υ.Ε. κατατάσσονται στους 
βαθμούς Δ και Γ από τους οποίους ανώτερος είναι ο Γ και 
κατώτερος ο Δ. 

7. Οι θέσεις όλων των βαθμών των κατηγοριών Υ.Ε., 
Δ.Ε., Τ.Ε. και Π.Ε. είναι σε κάθε κατηγορία οργανικά ενιαί- 
ες. 

8. Εισαγωγικός βαθμός της κατηγορίας Υ.Ε. είναιο βαθ¬ 
μός Δ και των κατηγοριών Δ.Ε., Τ.Ε. και Π.Ε. ο βαθμός Γ. 

9. Μεταξύ υπαλλήλωντου ίδιου βαθμού δεν υπάρχει αρ¬ 
χαιότητα. 

10. Οι πιο πάνω βαθμοί αναμορφώνονται σε περίπτωση 
σχετικής νομοθετικής ρύθμισης. Στην περίπτωση αυτή 
εκδίδεται σχετική διαπιστωτική πράξη του Δ.Σ. της ομο¬ 
σπονδίας. 

Άρθρο 15ο 

Χρόνος για προαγωγή 

Για την προαγωγή από βαθμό σε βαθμό απαιτείται: 

I. Γιατην κατηγορία Υ. Ε. 

• από τον βαθμό Δ στον βαθμό Γ, δωδεκαετής υπηρεσία 
στον κατώτερο βαθμό Δ. Π. Για την κατηγορία Δ.Ε.: 

• από τον βαθμό Γ στον βαθμό Β, εννεαετής υπηρεσία 
και από τον βαθμό Β στον βαθμό Α οκταετής υπηρεσία. 

11. Για την κατηγορία Τ.Ε.: 

• από τον βαθμό Γ στον βαθμό Β τετραετής υπηρεσία 
και από τον βαθμό Β στον βαθμό Α εξαετής υπηρεσία. 

III. Για την κατηγορία Π.Ε.: 

• από τον βαθμό Γ στον βαθμό Β, τριετής υπηρεσία και 
από τον βαθμό Β στον βαθμό Α πενταετής υπηρεσία. 

Άρθρο 16ο 

Προαγωγές 

1. Οι υπάλληλοι προάγονται στον αμέσως επόμενο ενι¬ 
αίο βαθμό, εφόσον έχουν συμπληρώσει τον απαιτούμενο 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


6985 


χρόνο στο βαθμό που κατέχουν και έχουν τα ουσιαστικά 
προσόντα, σύμφωνα με τα στοιχεία του ατομικού τους 
φακέλου. 

2. Τα αρμόδια για την προαγωγή όργανα διαπιστώνουν 
τη συνδρομή των ουσιαστικών προσόντων του κρινόμε- 
νου υπαλλήλου λαμβάνοντας υπόψη τα στοιχεία του προ¬ 
σωπικού του μητρώου, από τα οποία προέχει η δραστη¬ 
ριότητα στην υπηρεσία, η πρωτοβουλία, η αποτελεσματι- 
κότητα και η απόδοση του. 

3. Η προαγωγή ενεργείται με απόφαση του Γενικού 
Γραμματέα της Ομοσπονδίας, ύστερα από γνώμη τριμε¬ 
λούς υπηρεσιακού συμβουλίου, που συγκροτείται με 
τριετή θητεία, από το Δ.Σ. της Ομοσπονδίας. Πρόεδρος 
του Υπηρεσιακού αυτού Συμβουλίου ορίζεται μέλος του 
Διοικητικού Συμβουλίου της Ομοσπονδίας και μέλη ένας 
προϊστάμενος τμήματος και ένας αιρετός εκπρόσωπος 
των τακτικών υπαλλήλων της Ομοσπονδίας, εφόσον ο 
αριθμός τους κατά το χρόνο της συγκρότησης υπερβαί¬ 
νει τους δέκα (-10-). Αν δεν υπερβαίνει τον αριθμό αυτό, 
ως τρίτο μέλος του υπηρεσιακού συμβουλίου ορίζεται 
υπάλληλος της Ομοσπονδίας. Καθήκοντα γραμματέα 
του συμβουλίου εκτελεί υπάλληλος της Ομοσπονδίας, 
που ορίζεται με την απόφαση συγκρότησης του συμβου¬ 
λίου. 

Άρθρο 17ο 

Διευθυντής - προσόντα 

1. Διευθυντής των διοικητικών υπηρεσιών της ομο¬ 
σπονδίας επιλέγεται και τοποθετείται υπάλληλος κατηγο¬ 
ρίας Π.Ε. και βαθμού Α. 

2. Δεν επιτρέπεται η επιλογή και τοποθέτηση διευθυντή 
των διοικητικών υπηρεσιών της ομοσπονδίας υπαλλήλου 
με πτυχίο ανώτατης εκπαίδευσης άλλου κλάδου πληντου 
νομικού ή του οικονομικού. 

3. Σε περίπτωση που στην ομοσπονδία δεν υπηρετεί 
υπάλληλος με τα πιο πάνω προσόντα, διευθυντής επιλέ¬ 
γεται και τοποθετείται προσωρινά υπάλληλος από τους 
υπηρετούντες στην ανώτερη κατηγορία, εφόσον κρίνεται 
ικανός. 

4. Στην περίπτωση που στην ανώτερη υπάρχουσα κατη¬ 
γορία υπαλλήλων υφίστανται πέρα του ενός υπάλληλοι, 
στην θέση του διευθυντή τοποθετείται αυτός για τον 
οποίο εκτιμάται ότι διαθέτει στοιχεία που μαρτυρούν ιδι¬ 
αίτερη ικανότητα, πρωτοβουλία και δραστηριότητα στην 
υπηρεσία. 

5. Ο τοποθετημένος κατά τις ρυθμίσεις των παραγρά¬ 
φων 3 και 4 του παρόντος άρθρου ως διευθυντής των δι¬ 
οικητικών υπηρεσιών της ομοσπονδίας ασκείτο καθήκο¬ 
ντα του έως την επανεπιλογή του ή την οριστική επιλογή 
και τοποθέτηση νέου διευθυντή. 

6. Το Διοικητικό Συμβούλιο της ομοσπονδίας επιτρέπε¬ 
ται με πλήρως αιτιολογημένη απόφασή του, ύστερα από 
εισήγηση του Γενικού Γ ραμματέα του, να απαλλάξει τον 
Διευθυντή από τα καθήκοντα, για λόγους ακαταλληλότη- 
τας ή ανυπαίτιας αδυναμίας εκπλήρωσης των καθηκό- 
ντωντου. Στηνπερίπτωση αυτή με την ίδια απόφαση απο- 
φασίζονται και τα καθήκοντα που ανατίθενται στον πρώ¬ 
ην Διευθυντή. Στον πρώην διευθυντή επιτρέπεται να 
ανατίθενται καθήκοντα προϊσταμένου τμήματος. 

7. Επιτρέπεται με απόφαση του Διοικητικού Συμβουλί¬ 
ου ύστερα από εισήγηση του Γ ενικού Γ ραμματέα του να 
μη επιλέγεται και τοποθετείται διευθυντής διοικητικών 


υπηρεσιών της ομοσπονδίας αν από το προσωπικό που 
ήδη υπηρετεί κρίνεται ότι δεν υπάρχει εργαζόμενος που 
να έχει τις δυνατότητες να ασκήσει τα καθήκοντα αυτά. 

Άρθρο 18ο 

Προϊστάμενοι λοιπών οργανικών μονάδων 

1. Με απόφαση του Γ ενικού Γ ραμματέα του Διοικητικού 
Συμβουλίου της ομοσπονδίας τοποθετούνται προϊστάμε¬ 
νοι των λοιπών οργανικών μονάδων υπάλληλοι της ομο¬ 
σπονδίας από τους ήδη υπηρετούντες και κατ’ αναλογία 
των διατάξεωντου προηγούμενου άρθρου. 

2. Οι προϊστάμενοι των οργανικών μονάδων της ομο¬ 
σπονδίας τοποθετούνται στην θέση αυτή για τρία έτη. 

3. Ως προϊστάμενοι των οργανικών μονάδων τοποθε¬ 
τούνται εργαζόμενοι κατηγορίας ΠΕ, ΤΕ και ΔΕ οποιου- 
δήποτε βαθμού και κατά σειρά προτεραιότητας όπως τα 
άρθρα 13 και 14του παρόντος κανονισμού ορίζουν και εφ’ 
όσον από τα στοιχεία των ατομικών τους φακέλων προ¬ 
κύπτει ότι διαθέτουν ιδιαίτερες ικανότητες και έχουν επι- 
δείξειπρωτοβουλία, δραστηριότητα και αποτελεσματικό- 
τητα κατά την εκτέλεση των καθηκόντων τους. 

4. Με πλήρη αιτιολογημένη απόφαση του Γενικού Γ ραμ¬ 
ματέα η οποία εγκρίνεται από το Διοικητικό Συμβούλιο, 
επιτρέπεται να απαλλάσσεται προϊστάμενος από τα κα¬ 
θήκοντα του πριν την παρέλευση 3ετίας και για σοβαρό 
λόγο, όπως ακαταλληλότητα, ανυπαίτια αδυναμία εκπλή¬ 
ρωσης των καθηκόντων του, διάπραξη πειθαρχικού πα¬ 
ραπτώματος ή πλημμελή άσκηση καθηκόντων. Στηνπερί¬ 
πτωση αυτή ο νέος προϊστάμενος θα έχει θητεία στην θέ¬ 
ση αυτή το υπόλοιπο χρονικό διάστημα μέχρι τη 
συμπλήρωση της 3ετίας. 

5. Προϊστάμενος μπορεί επίσης να απαλλαγεί από τα 
καθήκοντα του ύστερα από έγγραφη αίτηση του με από¬ 
φαση του Γενικού Γραμματέα της ομοσπονδίας εφόσον 
οι υπηρεσιακές ανάγκες το επιτρέπουν. 

6. Σε περίπτωση που το Διοικητικό Συμβούλιο τροπο¬ 
ποιήσει τον παρόντα κανονισμό και συστήσει και άλλες 
οργανικές μονάδες, η επιλογή και τοποθέτηση των προϊ¬ 
σταμένων σ’ αυτές, γίνεται από το Γ ενικό Γ ραμματέα, το 
αργότερο μέσα σ’ έναν μήνα από την ημέρα της τροπο¬ 
ποίησης και για θητεία το χρονικό διάστημα που απομένει 
για την συμπλήρωση της 3ετούς θητείας των υπόλοιπων 
προϊσταμένων. 

7. Ο Γενικός Γραμματέας του Διοικητικού Συμβουλίου 
είναι δυνατό, στη περίπτωση που το προσωπικό δεν 
επαρκεί, να αναθέτει τις αρμοδιότητες μιας ακόμη ή πε¬ 
ρισσοτέρων οργανικών μονάδων στον ίδιον προϊστάμενο. 

Άρθρο 19ο 

Προϊστάμενοι οργανικών μονάδων - αναπλήρωση 

1. Της Διεύθυνσης προΐσταται υπάλληλος του κλάδου 
ΠΕ Διοικητικού. 

2. Του τμήματος Νομικής Υποστήριξης προΐσταται δι¬ 
κηγόρος ή ειδικός συνεργάτης με πτυχίο νομικής ή υπάλ¬ 
ληλος του κλάδου ΠΕ Διοικητικού-Οικονομικού, εφόσον 
είναι κάτοχος πτυχίου νομικής σχολής ΑΕΙ. 

3. Των λοιπών τμημάτων της κεντρικής υπηρεσίας και 
των περιφερειακών υπηρεσιών προΐστανται υπάλληλοι 
κλάδωντων κατηγοριών ΠΕ, ΤΕ και ΔΕ. 

4. Το Διευθυντή, όταν η θέση του είναι κενή ή όταν αυ¬ 
τός απουσιάζει ή κωλύεται, αναπληρώνει στα καθήκοντα 
του ο προϊστάμενος του τμήματος, κατά σειρά αναγρα- 

φής των τμημάτων στην παρ. 1 του άρθρου 2 του παρό¬ 
ντος κανονισμού, εκτός αν το Διοικητικό Συμβούλιο της 
Ομοσπονδίας με απόφαση του ορίσει ως αναπληρωτή 
του τον προϊστάμενο άλλου τμήματος, κατά παρέκκλιση 
της σειράς αναγραφής των τμημάτων. Επίσης το Διοικη¬ 
τικό Συμβούλιο επιτρέπεται με απόφαση του, σε περι¬ 
πτώσεις κατά τις οποίες κρίνει ότι κανένας υπάλληλος της 
Ομοσπονδίας δεν μπορεί να ανταποκριθεί στα καθήκοντα 
του Διευθυντή, να αναθέτει την άσκηση των καθηκόντων 
αυτών στο Γενικό Γραμματέα της Ομοσπονδίας. Επιτρέ¬ 
πεται η ανάθεση σε προϊστάμενο τμήματος καθηκόντων 
προϊσταμένου περισσοτέρων τμημάτων. 

5. Τον προϊστάμενο τμήματος, όταν η θέση είναι κενή ή 
όταν αυτός απουσιάζει ή κωλύεται, αναπληρώνει στα κα¬ 
θήκοντα του ο κατά βαθμό ανώτερος υπάλληλος του τμή¬ 
ματος, εφόσον ανήκει σε κλάδο του οποίου οι υπάλληλοι 
προβλέπεται να προΐστανται σύμφωνα με τον παρόντα 
κανονισμό, ή ο οριζόμενος από τον Διευθυντή προϊστά¬ 
μενος ή υπάλληλος άλλου τμήματος. 

Άρθρο 20ο 

Ατομικός φάκελος υπαλλήλου - Αξιολόγηση. 

1. Ο ατομικός φάκελος συγκροτείται μετά το διορισμό 
του υπαλλήλου και περιλαμβάνει άλατα στοιχείατα οποία 
προσδιορίζουντην ατομική, οικογενειακή και υπηρεσιακή 
κατάσταση του υπαλλήλου. 

2. Ειδικότερα ο φάκελος περιλαμβάνει: 

ί. Τα στοιχεία της ταυτότητας του υπαλλήλου, της συ¬ 
ζύγου και των παιδιών του. 

ϋ. Τους τίτλους σπουδών ή άλλα τυπικά προσόντα. 

ίϋ. Αποφάσεις, έγγραφα, εκθέσεις αξιολόγησης και άλ¬ 
λα στοιχεία που αναφέρονται στην υπηρεσιακή γενικά κα¬ 
τάσταση και δραστηριότητα του υπαλλήλου. 

ιν. Κάθε άλλο στοιχείο που ο υπάλληλος καταθέτει και 
ζητεί να περιληφθεί στον ατομικό του φάκελο, εφόσον 
σχετίζεται με την υπηρεσιακή του κατάσταση ή είναι πρό¬ 
σφορο για την αξιολόγησή του. 

3. Κάθε υπάλληλος αξιολογείται για την υπηρεσιακή 
του δραστηριότητα, την επαγγελματική του ικανότητα 
και την αποδοτικότητά του. Τα κριτήρια αξιολόγησης 
αφορούν στη γνώση του αντικειμένου (θεωρητική κα¬ 
τάρτιση, ειδικές γνώσεις, εμπειρίες, στις διοικητικές ικα¬ 
νότητες, ικανότητα να προγραμματίζει, οργανώνει, συ¬ 
ντονίζει, ελέγχει, αξιολογεί, να λαμβάνει αποτελεσματι¬ 
κές αποφάσεις), στο ενδιαφέρον, στη δημιουργικότητα, 
στην πρωτοβουλία, στις υπηρεσιακές σχέσεις και συ¬ 
μπεριφορά, στην αποτελεσματικότητα και αποδοτικότη- 
τα. 

4. Οι εκθέσεις αξιολόγησης συντάσσονται τον Ιανουά¬ 
ριο κάθε έτους και αφορούν τη δράση του υπαλλήλου του 
προηγούμενου έτους, εφόσον υπηρέτησε για έξι (6) του¬ 
λάχιστον μήνες. 

5. Την έκθεση αξιολόγησης για τους υπαλλήλους της 
κεντρικής υπηρεσίας συντάσσει σε πρώτο βαθμό ο προϊ¬ 
στάμενος του τμήματος και σε δεύτερο βαθμό ο Διευθυ¬ 
ντής. Για τους υπαλλήλους των περιφερειακών υπηρε- 
σιώντην έκθεση αξιολόγησης συντάσσει ο προϊστάμενος 
κάθε υπηρεσίας. Την έκθεση αξιολόγησης των προϊστα¬ 
μένων τμημάτων της κεντρικής υπηρεσίας και των προϊ¬ 
σταμένων των περιφερειακών υπηρεσιών συντάσσει σε 
πρώτο βαθμό ο Διευθυντής της κεντρικής υπηρεσίας και 
σε δεύτερο βαθμό ο Γ ενικός Γ ραμματέας της Ομοσπον¬ 


δίας. Την έκθεση του Διευθυντή της κεντρικής υπηρεσίας 
συντάσσει ο Γ ενικός Γ ραμματέας της Ομοσπονδίας. 

6. Η έκθεση αξιολόγησης αποβλέπει στην αντικειμενική 
και αμερόληπτη στάθμιση της επαγγελματικής ικανότη¬ 
τας και καταλληλότητας των κρινόμενων σε σχέση με το 
αντικείμενο της εργασίας τους και τα καθήκοντα που 
ασκούν. 

Άρθρο 21ο 

Υποχρεώσεις του προσωπικού 

1. Όλο το προσωπικό είναι υπεύθυνο για την εκτέλεση 
των καθηκόντων του και τη νομιμότητα των υπηρεσιακών 
του ενεργειών. 

2. Το προσωπικό οφείλει να τηρεί διατάξεις της κείμε¬ 
νης νομοθεσίας, του καταστατικού και των κανονισμών 
της Ομοσπονδίας, καθώς και τις αποφάσεις εντολές, 
εγκυκλίους και οδηγίες του Δ.Σ. και των προϊσταμένων 
του. 

3. Το προσωπικό οφείλει, κατά την άσκηση των καθηκό¬ 
ντων του, να συμπεριφέρεται με ευπρέπεια και να εξυπη¬ 
ρετεί όλους τους ενδιαφερομένους, χωρίς να κάνει δια¬ 
κρίσεις σε όφελος ή σε βάρος τους. 

4. Το προσωπικό οφείλει να τηρεί την επιβαλλόμενη 
υπηρεσιακή εχεμύθεια, να εκτελεί τα καθήκοντα του με 
επιμέλεια, ζήλο, εργατικότητα και αποτελεσματικότητα, 
καθώς επίσης και να περιφρουρεί με κάθε επιμέλεια την 
περιουσία και τα συμφέροντα της Ομοσπονδίας. 

Άρθρο 22ο 
Επίδομα θέσης 

1. Στους προϊσταμένους των οργανικών μονάδων κατα¬ 
βάλλεται, για όσο χρονικό διάστημα εκτελούντα καθήκο¬ 
ντα αυτά, επίδομα θέσης κατ’ ανάλογη εφαρμογή των 
διατάξεωντου Ν. 2470/1997 (ΦΕΚ/40/Α') όπως κάθε φορά 
ισχύει. 

2. Το κατά τα άνω επίδομα θέσης καταβάλλεται εφ’ 
όσον οι προβλεπόμενες στο άρθρο 13 του παρόντος κα¬ 
νονισμού οργανικές θέσεις της κεντρικής υπηρεσίας 
έχουν καλυφθεί κατά τα δύο πέμπτα (2/5), ενώ για τις πε¬ 
ριφερειακές οργανικές μονάδες εφ’ όσον τα τακτικό προ¬ 
σωπικό που υπηρετεί σ’ αυτές υπερβαίνει τους δύο (2) 
υπαλλήλους. 

Άρθρο 23ο 

Αποδοχές προσωπικού 

1. Οι αποδοχές του τακτικού προσωπικού της ομοσπον¬ 
δίας στην κεντρική και περιφερειακή υπηρεσία, με σύμ¬ 
βαση ιδιωτικού δικαίου αορίστου χρόνου καθορίζονται με 
ανάλογη εφαρμογή των διατάξεωντου Ν. 2470/97 (ΦΕΚ 
40/Α') όπως κάθε φορά ισχύει. 

2. Γ ια την κατάταξη του τακτικού προσωπικού, κατά τα 
άνω, στα οικεία μισθολογικά κλιμάκια, ισχύει ότι η παρά¬ 
γραφος 2 του άρθρου 30 του Ν. 2725/99 ορίζει. 

Αοθοο 24ο 

Προσλήψεις 

1. Οι προσλήψεις του τακτικού και έκτακτου προσωπι¬ 
κού της ομοσπονδίας των παραγράφων 2 και 4 του άρ¬ 
θρου 12 του παρόντος κανονισμού γίνονται σύμφωνα με 
τις διατάξεις των κεφαλαίων Α', Β', και Γ του Ν. 2190/94 
(ΦΕΚ 28/Α') όπως κάθε φορά ισχύουν. 

2. Οι προσλήψεις του προσωπικού της παραγράφου 3 
του άρθρου 12 του παρόντος κανονισμού γίνονται με πλή¬ 
ρως αιτιολογημένη απόφαση του Διοικητικού Συμβουλί¬ 
ου ύστερα από σχετική εισήγηση του Γενικού Γραμματέα. 
Στην απόφαση της πρόσληψης ορίζονται η χρονική διάρ¬ 
κεια της σύμβασης και οι ειδικότεροι όροι και προϋποθέ¬ 
σεις σύναψης της σύμβασης. 

Άρθρο 25ο 

Τοποθέτηση - μετακίνηση - μετάθεση προσωπικού 

1. Το νεοπροσλαμβανόμενο προσωπικό με οποιαδήπο¬ 
τε σχέση τοποθετείται στις υπηρεσίες της Ομοσπονδίας, 
κεντρική και περιφερειακές, με απόφαση του Δ.Σ., που εκ- 
δίδεται ύστερα από εισήγηση του Γ ενικού Γ ραμματέα του 
Διοικητικού Συμβουλίου. 

2. Οι επιλεγόμενοι προϊστάμενοι τμημάτων και προϊστά¬ 
μενοι περιφερειακών υπηρεσιών τοποθετούνται με από¬ 
φαση του Γενικού Γραμματέα του Δ.Σ.. 

3. Η μετακίνηση προϊσταμένωντμημάτωντης κεντρικής 
υπηρεσίας και του προσωπικού αυτής από τμήμα σε τμή¬ 
μα ενεργείται με απόφαση του Γενικού Γραμματέα του 
Δ.Σ. 

4. Επιτρέπεται η μετάθεση του προσωπικού της Ομο¬ 
σπονδίας, ύστερα από αίτηση του, από την κεντρική στις 
περιφερειακές υπηρεσίες και αντίστροφα, καθώς και με¬ 
ταξύ περιφερειακών υπηρεσιών. Επίσης επιτρέπεται η 
αμοιβαία μετάθεση υπαλλήλων του ίδιου κλάδου και κα¬ 
τηγορίας ύστερα από αίτηση του. Η κατά τα προηγούμε¬ 
να εδάφια μετάθεση ενεργείται με απόφαση του Γενικού 
Γ ραμματέα της Ομοσπονδίας. 

5. Η μετακίνηση ή μετάθεση προϊσταμένου τμήματος ή 
προϊσταμένου περιφερειακής υπηρεσίας ενεργείται σε 
θέση της ίδιας στάθμης. Ο προϊστάμενος τμήματος και 
προϊστάμενος περιφερειακής υπηρεσίας εξομοιούνται. 

Άρθρο 26ο 

Ειδικά τυπικά προσόντα διορισμού 

1. Για τις θέσεις του κλάδου ΤΕ Διοικητικού - Οικονομι¬ 
κού ως τυπικό προσόν διορισμού ορίζεται πτυχίο ή δί¬ 
πλωμα νομικής ή πολιτικών ή οικονομικών επιστημών ΑΕΙ 
της ημεδαπής ή ισότιμο αντίστοιχης ειδικότητας σχολών 
της αλλοδαπής. 

2. Για τις θέσεις του κλάδου ΤΕ Διοικητικού-Αογιστικού 
ως τυπικό προσόν διορισμού ορίζεται πτυχίο ή δίπλωμα 
διοίκησης επιχειρήσεων ή λογιστικής ΤΕΙ ή το ομώνυμο 
αντίστοιχης ειδικότητας πτυχίο ή δίπλωμα ισότιμων σχο¬ 
λών της ημεδαπής ή αλλοδαπής. 

3. Για τις θέσεις του κλάδου ΤΕ πληροφορικής, ως τυπι¬ 
κό προσόν διορισμού ορίζεται πτυχίο ή δίπλωμα πληρο¬ 
φορικής (εοίΙννεΓΘ) ή τίτλος σπουδών, αντίστοιχης ειδικό¬ 
τητας, ισότιμων σχολών της ημεδαπής ή αλλοδαπής. 

4. Γιατιςθέσειςτου κλάδουΔΕΔιοικητικού-λογιστικού, 
ως τυπικό προσόν διορισμού ορίζεται απολυτήριος τίτ¬ 
λου ενιαίου λυκείου ή απολυτήριος τίτλος διοικητικών 
υπηρεσιών-γραμματειών ή οικονομίας ενιαίου πολυκλα- 
δικού λυκείου ή υπαλλήλων λογιστηρίου, υπαλλήλων δι¬ 
οίκησης ή εμπορικών επιχειρήσεων τεχνικού ή επαγγελ¬ 
ματικού λυκείου ή απολυτήριος τίτλος λυκείου γενικής 
κατεύθυνσης της ημεδαπής ή άλλου ισότιμου τίτλου σχο¬ 
λικής μονάδας της αλλοδαπής. 

5. Για τις θέσεις των κλάδων ΥΕ προσωπικού καθαριό¬ 
τητας και κλητήρων επιμελητών, ως τυπικό προσόν διορι¬ 


σμού ορίζεται απολυτήριος τίτλος γυμνασίου και για τις 
θέσεις του κλάδου ΥΕ οδηγών απολυτήριος τίτλος γυ¬ 
μνασίου και επαγγελματική άδεια οδήγησης αυτοκινήτου 
Δ' κατηγορίας. 

6. Με την προκήρυξη για την πλήρωση των θέσεων επι¬ 
τρέπεται, ύστερα από απόφαση του Δ. Σ. της Ομοσπον¬ 
δίας, να ορίζονται πρόσθετα προσόντα, καθώς και άριστη 
γνώση μιας ή δύο ξένων γλωσσών. 

Άρθρο 27ο 

Ωράριο εργασίας - ώρες εργασίας - άδειες - αργίες 

1. Το ωράριο εργασίας του τακτικού και έκτακτου προ¬ 
σωπικού καθορίζεται από το Διοικητικό Συμβούλιο της 
ομοσπονδίας ύστερα από πρόταση του Γ ενικού Γ ραμμα¬ 
τέα του. Για το τακτικό προσωπικό εφαρμόζεται η πενθή¬ 
μερη εργασία. 

2. Τα θέματα που αφορούν στις ώρες εργασίας του τα¬ 
κτικού προσωπικού, στιςπάσης φύσεως άδειες απουσίας 
του από την εργασία καθώς και στις αργίες, διέπονται από 
την εργατική νομοθεσία. 

3. Το τακτικό προσωπικό της ομοσπονδίας σε κεντρικό 
και περιφερειακό επίπεδο, υποχρεούται να παρέχει την 
εργασία του, όταν οι ανάγκες το επιβάλλουν, στην διάρ¬ 
κεια των αγωνιστικών και άλλων εκδηλώσεων της ομο¬ 
σπονδίας. 

4. Όταν οι πιο πάνω εκδηλώσεις διεξάγονται σε ώρες μη 
εργάσιμες, καταβάλλεται υπερωριακή αποζημίωση κατά 
τις διατάξεις της εργατικής νομοθεσίας. 

Άρθρο 28ο 

Η καταγγελία της σύμβασης υπαλλήλων γίνεται για 
σπουδαίο λόγο με απόφαση του Διοικητικού Συμβουλίου 
της Ομοσπονδίας, ύστερα από προηγούμενη ακρόαση 
του υπαλλήλου. 

ΚΕΦΑΛΑΙΟ Γ 
ΠΕΙΘΑΡΧΙΚΑ ΘΕΜΑΤΑ 

Άρθρο 29ο 

1. Κάθε παράβαση υποχρέωσης (καθήκοντος) του 
υπαλλήλου που συντελείται με υπαίτια πράξη ή παράλει¬ 
ψη αποτελεί πειθαρχικό παράπτωμα. 

2. Οι πειθαρχικές ποινές που επιβάλλονται στους υπαλ¬ 
λήλους που διαπράττουν πειθαρχικά παραπτώματα είναι: 

ί. Η έγγραφη επίπληξη. 

Ν. Το πρόστιμο έως τις αποδοχές ενός (1) μήνα. 

Ν. Η στέρηση του δικαιώματος για προαγωγή και επιλο¬ 
γή προϊσταμένου από ένα (1) έως τρία (3) έτη. 

3. Πειθαρχική εξουσία στους υπαλλήλους της κεντρι¬ 
κής και των περιφερειακών υπηρεσιών της Ομοσπονδίας 
ασκούντο Διοικητικό Συμβούλιο της Ομοσπονδίας, ο Γε¬ 
νικός Γραμματέας και ο Διευθυντής. 

4. Το Διοικητικό Συμβούλιο έχει αρμοδιότητα να επι¬ 
βάλλει όλες τις πειθαρχικές ποινές. Ο Γ ενικός Γ ραμματέ¬ 
ας έχει αρμοδιότητα να επιβάλλει τις πειθαρχικές ποινές 
της έγγραφης επίπληξης και του προστίμου έως και τα 
δύο τρίτα 2/3 των μηνιαίων αποδοχών. Ο Διευθυντής έχει 
αρμοδιότητα να επιβάλλει τις πειθαρχικές ποινές της επί¬ 
πληξης και του προστίμου έως το ένα πέμπτο 1 /5 των μη¬ 
νιαίων αποδοχών. 

5.0 Γ ενικός Γ ραμματέας και ο Διερθυντής επιλαμβάνο¬ 
νται αυτεπαγγέλτως, το δε Διοικητικό Συμβούλιο ύστερα 

από παραπομπή που θα γίνει από το Γενικό Γραμματέα, 
αν κρίνει ότι το πειθαρχικό παράπτωμα πρέπει να τιμωρη¬ 
θεί με πειθαρχική ποινή μεγαλύτερη της δικαιοδοσίας 
του. Για τον προαναφερόμενο λόγο ο Διευθυντής παρα¬ 
πέμπει την υπόθεση στο Γ ενικό Γ ραμματέα. 

6. Πειθαρχική ποινή δεν επιβάλλεται, αν ο υπάλληλος 
δεν κληθεί προηγουμένως σε απολογία. Στην κλήση σε 
απολογία καθορίζεται σαφώς το αποδιδόμενο πειθαρχι¬ 
κό παράπτωμα και τάσσεται εύλογη προθεσμία για απο¬ 
λογία, που δεν επιτρέπεται να είναι μικρότερη των τριών 
(3) ημερών. 

7. Η απολογία υποβάλλεται εγγράφως. Όταν το Διοικη¬ 
τικό Συμβούλιο είναι αρμόδιο για την επιβολή ποινής, επι¬ 
τρέπεται στο διωκόμενο και η προφορική συμπληρωματι¬ 
κή απολογία ενώπιον αυτού. Η μη υποβολή απολογίας δεν 
κωλύει την έκδοση της πειθαρχικής απόφασης. 

8. Η πειθαρχική απόφαση διατυπώνεται εγγράφως. 
Στην απόφαση πρέπει να μνημονεύονται τα πραγματικά 
περιστατικά και στοιχεία που συνιστούν την αντικειμενική 
και υποκειμενική διάπραξη του πειθαρχικού παραπτώμα¬ 
τος, προσδιορισμένα κατά τόπο και χρόνο. 

9. Τα πειθαρχικά παραπτώματα παραγράφονται μετά 
δύο (2) έτη από την ημέρα που διαπράχτηκαν. 

10. Το πρόστιμο παρακρατείται σε μηνιαίες δόσεις. Κά¬ 
θε δόση δεν επιτρέπεται να υπερβαίνει το ένα έκτο 1/6 
των μηνιαίων αποδοχών, εκτός αν ο τιμωρηθείς υπάλλη¬ 
λος δηλώνει ότι επιθυμεί την καταβολή σε μικρότερο 
αριθμό δόσεων ή ολόκληρου του προστίμου. 

Άρθρο 30ο 

Μεταβατικές διατάξεις 

1. Το τακτικό προσωπικό της Ομοσπονδίας που υπηρε¬ 
τούσε την 17η Ιουνίου 1999, χρονολογία δημοσίευσης 
του Ν. 2725/1999, είχε προσληφθεί μέχρι την 30 Μαρτίου 
1998 και συνεχίζει μετά την έγκριση του παρόντος κανο¬ 
νισμού να υπηρετεί, εφόσον έχει τα απαιτούμενα τυπικά 
προσόντα για τις προβλεπόμενες στον κανονισμό θέσεις, 
κατατάσσεται στους ενιαίους βαθμούς της οικείας κατη¬ 


γορίας, ανάλογαμετο χρόνο υπηρεσίαςπου κατάτονπα- 
ρόντα κανονισμό απαιτείται και έχει διανυθεί με τα τυπικά 
προσόντα του κλάδου της κατηγορίας όπου κατατάσσε¬ 
ται. Αν δεν υπάρχουν αντίστοιχες θέσεις ή οι προβλεπό¬ 
μενες δεν υπάρχουν, συνιστώνται προσωποπαγείς θέ¬ 
σεις, στις οποίες κατατάσσεται το προσωπικό που δεν θα 
καταταγεί στις οργανικές θέσεις. Η κατάταξη του προσω¬ 
πικού στις προσωποπαγείς θέσεις γίνεται σε βαθμούςτης 
οικείας κατηγορίας ανάλογα με το χρόνο υπηρεσίας που 
έχει διανυθεί με τα τυπικά προσόντα της κατηγορίας στην 
οποία ανήκει η προσωρινή θέση. Οι προσωποπαγείς αυ¬ 
τές θέσεις συνιστώνται στην οικεία κατηγορία, ανάλογα 
με τη βαθμίδα του τυπικού προσόντος που κατέχει κάθε 
υπάλληλος και διαβαθμίζονται ενιαία σε βαθμούς, όπως 
οι πάγιες οργανικές θέσεις. 

2. Η κατάταξη του προσωπικού στις θέσεις και βαθμούς 
γίνεται με απόφαση του Δ.Σ. της Ομοσπονδίας. Κριτήριο 
για την κατάταξη στις κενές θέσεις αποτελεί ο χρόνος 
υπηρεσίας, προηγουμένων των αρχαιοτέρων. 

3. Κατά την πρώτη εφαρμογή του παρόντος κανονι¬ 
σμού, μετά την κατάταξη του προσωπικού σε θέσεις και 
βαθμούς, η επιλογή προϊσταμένων γίνεται με απόφαση 
του Γενικού Γραμματέα του Διοικητικού Συμβουλίου, 
σύμφωνα με τις διατάξεις των άρθρων 17, 18 και 19 του 
παρόντος κανονισμού. Αν δεν υπάρχουν συγκροτημένοι 
ατομικοί φάκελοι για τους υπαλλήλους από τους οποίους 
να προκύπτει η υπηρεσιακή τους δραστηριότητα και από¬ 
δοση, λαμβάνεται υπόψη για την αξιολόγησή τους κάθε 
άλλο πρόσφορο στοιχείο. 

Άρθρο 31ο 
Τελική διάταξη 

Ο κανονισμός αυτός που περιέχει τριάντα ένα (31) άρ¬ 
θρα, εγκρίθηκε στην συνεδρίαση Νο 33/13.10.1999 του 
Δ.Σ. της Ε.Φ.Ο.Επ.Α. και θα αρχίσει να ισχύει από την επο¬ 
μένη της έγκρισης του από τον αρμόδιο για θέματα αθλη¬ 
τισμού Υπουργό. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




